open-index/open-wikipedia-markdown huggingface dataset:
Սպանի՛ր ինձ, բուժի՛ր ինձ

**Սպանի՛ր ինձ, բուժի՛ր ինձ** (հանգըլ՝ 킬미힐미), 2015 թվականի կորեական հեռուստասերիալ։ Գլխավոր դերերում են Ջի Սոնը, Հվան Ջոն Իմը, Պակ Սո Ջունը, Օ Մին Սոկը և Կիմ Յու Րին։

## Պատմություն
Գլխավոր հերոսը՝ Չա Դու Հյոնը, մանկության տարիներին պատահած դեպքի պատճառով սկսում է տառապել անձի երկվությամբ և չի հիշում մեկ տարի իր մանկությունից։ Կորեա վերադառնալուց հետո նա հանդիպում է կին հոգեբան Օ Րի Ջինին, ով դառնում է նրա գաղտնի բժիշկը։ Այդ ժամանակ նա սկսում է հիշել իր հետ պատահածը։ Իսկ նրա հիշողության կորստի բանալին է Օ Րի Ջինը։

## Կերպարների ցուցակ

* Չա Դու Հյոնի անհատականությունները
** ՉԱ Դու Հյոն. 28 տարեկան բարի և փափկասիրտ մարդ, կարող է օգնության ձեռք մեկնել ուրիշներին։ 11 տարի առաջ հասկացել է, որ տառապում է դիսոցիատիվ ինքնության խանգարումով, հուսահատ փորձում է թաքցնել իր հիվանդության փաստը ընկերներից և ընտանիքից։
:* Սին Սեգի. Դու Հյոնի հասակակիցը։ Անզուսպ տղա, բարդ բնավորությունով։ Հայտնվում է երբ Դու Հյոն ենթարկվում է բռնության։ Երբեք չի դրսևորում չարություն կանանց և երեխաների նկատմամբ։ Սեգին իր վրա է վերցրել Դու Հյոնի ողջ ցավը, դրա համար նա միակն է, ում մոտ պահպանվել են անցյալի հիշողությունները։ Նրա առաջին սերն է՝ Օ Րի Ջինը։
:* Ֆերրի Պակ. 40 տարեկան տղամարդ, սիրում է ձկնորսություն և պատրաստել պայթուցիկներ։Նա խոսում է Չոլլայի բարբառով։ Մարմնացնում է գլխավոր հերոսին, ով այն ժամանակ փոխել է իր անունը և սկսել է ապրել ազատ, ինչպես Ֆերրին նույնպես ցանկանում է նավ «Ֆերրի Պակ» անունով։
:* Ան Յո Սոպ. 17 տարեկան դեռահաս, ինքնասպանության հակումով։ Շատ խելացի է, սիրում է կլասիկ երաժշտություն և գեղանկարչություն, սերիաներից մեկում բանաստեղծություններ գրելու ցանկություն է ցուցաբերում։ Յո Սոպը Յո Նայի զույգ եղբայրն է։
:* Ան Յո Նա. չարաճճի 17 տարեկան աղջիկ է։ Մարդամոտ է, ազնիվ, համարձակ և սիրահարկոտ։ Յո Սոպի զույգ քույրը։ Հայտնվում է երբ Դու Հյոնը սթրեսի մեջ է լինում, և փախուստի կարիք ունի։ Սիրահարված է Օ Րի Օնին։
:* Նանա. 7 տարեկան աղջիկ, նրա արջուկին անվանում են Նանա։ Մարմնացնում է նկուղի աղջկան, ում հետ Դու Հյոնը խաղում էր փոքր տարիքում։
:* Պարոն Х. գաղտնի անհատականություն։Նրա տարիքը անհայտ է։Նրան կարելի է տեսնել միայն վերջին սերիայում։ Կրում է թիկնոց և գլխարկ, ձեռքին ունի ձեռնափայտ։ Դու Հյոնը ասել է, որ պարոն Х–ը նման է կախարդի։Մարմնացնում է Նանայի իրական հորը։
* Օ Րի Ջին. Նորեկ հոգեբան։ Առաջին հայացքից հասարակ աղջիկ, բայց իրականում թափթփված է։ Դառնում է Չա Դու Հյոնի հոգեբանը, և աստիճանաբար սիրահարվում է նրան։
* Օ Րի Օն. Օ Րի Ջինի զույգ եղբայրը։ Ձևանում է անհասկացող, բայց իրականում համարվում է շատ հայտնի գրող Օմեգա մականունով։
* Չա Կի Ջուն. ID կազմակերպության նախագահը, նա վստահ է և մտահասու։ Մրցում է Չա Դու Հյոնի հետ որպես ընտանեկան կազմակերպության ժառանգ։
* Հան Չե Յոն. Չա Դու Հյոնի մանկության ընկերը և առաջին սերը։ Համարվում էի Կի Ջունի հարսնացուն։

## Դերերում
* Ջի Սուն – Չա Դու Հյոն
* Հվան Ջոն Իմ – Օ Րի Ջին
* Պակ Սո Ջուն – Չա Կի Ջուն
* Կիմ Յու Րի – Հան Չե Յոն

## Սաունդթրեկերի ցուցակ

## Արտաքին հղումներ
* ''Սպանի՛ր ինձ, բուժի՛ր ինձ'' official MBC website 
* ''Սպանի՛ր ինձ, բուժի՛ր ինձ''  at MBC Global Media
* Սպանի՛ր ինձ, բուժի՛ր ինձ 

Կատեգորիա:Հարավկորեական հեռուստասերիալներ
Կատեգորիա:2015 հեռուստասերիալներ
Կատեգորիա:Կորեերեն հեռուստասերիալներ
Պոնտ Արսի

**Պոնտ Արսի** (), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Ֆեր ան Տարդենուա համայնքի կազմի մեջ։ Համայնքի շրջանը՝ Սուասոնը։

Համայնքի INSEE կոդը՝ 02612:

## Բնակչություն
2010 թվականի տվյալներով՝ համայնքի բնակչությունը կազմում է 129 մարդ։ 

## Տնտեսություն
2010 թվականին համայնքի 82 աշխատունակ (15-64 տարեկան) բնակիչներից 62-ը տնտեսապես ակտիվ էին, իսկ 20-ը համեմատաբար ոչ ակտիվ (ակտիվության ցուցանիշը կազմել է 75,6 %, 1999 թվականին եղել է 69,1 %)։ 62 տնտեսապես ակտիվ բնակիչներից աշխատում էին 53-ը (30 տղամարդ և 23 կին), գործազուրկ էին 9 մարդ (3 տղամարդ և 6 կին)։ 20 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 6-ը՝ թոշակառուներ, 6-ը տնտեսապես ոչ ակտիվ էին այլ պատճառներով
:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ - Պոնտ Արսի 

Կատեգորիա:Ֆրանսիայի բնակավայրեր
Վանտրոլ (Վերին Պրովանսի Ալպեր)

**Վանտրոլ** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Տյուրե կանտոնի կազմի մեջ։ համայնքի շրջանը՝ Ֆորկալկե։

Համայնքի INSEE կոդ՝ 04234։

## Բնակչություն
Համայնքի բնակչությունը 2008 թվականին կազմում էր 229 մարդ։

## Կլիմա
Վանտրոլ կլիման միջերկրածովային է։

## Տնտեսություն
2007 թվականի տվյալներով 137 աշխատունակ տարիքի մարդկանցից (15-64 տարեկան) 115-ը տնտեսապես ակտիվ էին, 22-ը անգործ (ակտիվության ցուցանիշը 83,9 %, 1999 թվականին եղել է՝ 69,5 %)։ 115 աշխատունակ բնակիչներից 101-ը աշխատում էին (52 տղամարդ և 49 կին), անաշխատանք էին 14-ը (7 տղամարդ և 7 կին)։ 22 անգործ մարդկանցից 6-ը աշակերտներ կամ ուսանողներ են, 9-ը թոշակառու, 7-ը չէին աշխատում այլ պատճառներով։

## Տեսարժան վայրեր
* Դյուրանս գետի վրայի կախովի կամուրջ
* Սեն Կրեպեն է Կրեպինիեն եկեղեցի (XVI դար)
* Վանտրոլ դղյակի ավերակներ 
* Սուրբ Հովհաննես Մկրտիչ եկեղեցի 
* Սեն Մաքսիմ դը Ռիե եկեղեցի 
* Թվով վեց աղոթատներ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ

* 

Կատեգորիա:Ֆրանսիայի համայնքներ
Պոնտավեր

**Պոնտավեր** (), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Գինիկուր համայնքի կազմի մեջ։ Համայնքի շրջանն է Լանը։

Համայնքի INSEE կոդը՝ 02613:

## Բնակչություն
2010 թվականի տվյալներով՝ համայնքի բնակչությունը կազմում է 296 մարդ։ 

## Տնտեսություն
2010 թվականին համայնքի 401 աշխատունակ (15-64 տարեկան) բնակիչներից 309-ը տնտեսապես ակտիվ էին, իսկ 72-ը համեմատաբար ոչ ակտիվ (ակտիվության ցուցանիշը կազմել է 77,1 %, 1999 թվականին եղել է 74,8 %)։ 309 տնտեսապես ակտիվ բնակիչներից աշխատում էին 274-ը (147 տղամարդ և 127 կին), գործազուրկ էին 35 մարդ (21 տղամարդ և 14 կին)։ 92 տնտեսապես ոչ ակտիվ բնակիչներից 30-ը եղել են աշակերտներ կամ ուսանողներ, 39-ը՝ թոշակառուներ, 23-ը տնտեսապես ոչ ակտիվ էին այլ պատճառներով
:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ - Պոնտավեր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Պաոլո Բաչիգալուպի

**Պաոլո Բաչիգալուպի** (, (), ամերիկացի գրող-ֆանտաստ։ Նրա դեբյուտային վեպը («*The Windup Girl*») պարգևատրվել է «Հյուգո» և «Նեբյուլա» մրցանակներով, և մտել է 2009 թվականի գլխավոր գրքերի թոփ տասնյակի մեջ, ըստ Time ամսագրի։

## Մատենագրություն
* *The Windup Girl* (2009)
* Նավերի կործանողը (Ship Breaker) (2010)
* Խորտակված քաղաքներ (Drowned Cities) (2012)

## Մրցանակներ
* 2006, Թեոդոր Սթարջոնի մրցանակ «Լավագույն նովել» անվանակարգում «Կալորիաների մասնագետ» (The Calorie Man) ստեղծագործության համար
* 2007, Asimov’s Readers' Awards «Կարճ պատմվածք» անվանակարգում «Դեղին քարտով մարդը» (Yellow Card Man) ստեղծագործության համար
* 2009, «Լոկուս» մրցանակ «Հեղինակային հավքածու» անվանակարգում «Համար վեց պոմպը և այլ պատմվացքներ» ստեղծագործության համար
* 2009, «Լոկուս» մրցանակ «Կարճ պատմվածք» անվանակարգում «Համար վեց պոմպը» (Pump Six)
* 2009, «Նեբյուլա» մրցանակ «Լավագույն վեպ» անվանակարգում «he Windup Girl» ստեղծագործության համար
* 2010, John W. Campbell Memorial Award «Լավագույն նովել» անվանակարգում «he Windup Girl» ստեղծագործության համար
* 2010, «Լոկուս» մրցանակ «Լավագույն դեբյուտային վեպ» անվանակարգում «he Windup Girl» ստեղծագործության համար
* 2010, Հյուգո մրցանակ «Լավագույն վեպ» անվանակարգում «he Windup Girl» ստեղծագործության համար

## Ծանոթագրություններ

## Արտաքին հղումներ
* Պաոլո Բաչիգալուպիի կայքը 
* 2010 audio interview on the Geek’s Guide to the Galaxy podcast
* Paolo Bacigalupi (ology) website and Paolo Bacigalupi (ology) book

Կատեգորիա:20-րդ դարի վիպասաններ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի բնապահպաններ
Կատեգորիա:Ամերիկացի գրողներ
Կատեգորիա:Ամերիկացի մանկագիրներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի ֆանտաստ գրողներ
Կատեգորիա:Ամերիկացի պատմվածքագիրներ
Կատեգորիա:Գիտաֆանտաստիկ գրողներ
Կատեգորիա:Հյուգո մրցանակի դափնեկիրներ
Պետր Բակալով

**Պետր Նիկոլով Բակալով** (, 21 ապրիլի, 1879, Կոտել, Բուլղարիայի իշխանություն - 14 դեկտեմբերի, 1964, Սոֆիա, Բուլղարիայի Ժողովրդական Հանրապետություն), բուլղարացի երկրաբան և հնէաբան, բուլղարական հնէաբանության հիմնադիրը։

## Կենսագրություն
Պետր Բակալովը ծնվել է 1879 թվականի ապրիլի 21-ին Կոտել քաղաքում։ Նախնական կրթությունն ստացել է Կոտելում, 1898 թվականին ավարտել է Վառնայի առաջին արական գիմնազիան, իսկ 1899 թվականին ընդունվել է Սոֆիայի բարձրագույն ուսումնարանի (Սոֆիայի համալսարան) բնական պատմության բաժին։ Հաճախել է Գեորգի Զլատարսկու դասախոսություններին, հավաքել և դասակարգել է տրիասային ու Յուրայի ժամանակաշրջանների օգտակար հանածոներ, որ գտնվել են նրա հայրենի քաղաքի շրջակայքում։ Ուսումնարանն ավարտելուց հետո Պետր Բակալովը բնագիտության է պարապել Իչերա գյուղում, իսկ ավելի ուշ՝ Գաբրովոյում, Վառնայում (առաջին արական գիմնազիա) և Սոֆիայում։ 1903-1905 թվականներին նա բնական պատմություն է ուսումնասիրել Ֆրայբուրգի համալսարանում՝ պրոֆեսոր Շտայմանի մոտ։ Այդ ժամանակ էլ հրատարակվել են նրա առաջին գիտական հոդվածները, որ հիմնված էին նրա հավաքած օգտակար հանածոների շնորհիվ ստացված տվյալների վրա։

1906 թվականին Պետր Բակալովը նշանակվել է ասիստենտ Սոֆիայի համալսարանի երկրաբանության ու հնէաբանության ամբիոնում, իսկ 1915 թվականի հոկտեմբերի 8-ին նաուսանողների համար կարդացել է առաջին դասախոսությունը հնէաբանությունից, որի թեման էր «Կենդանիների մեծ խմբերի բնաջնջումը Երկրի պատմության ընթացքում»։ 1919 թվականին Պետր Բակալովն ստացել է դոցենտի կոչում, իսկ 1922 թվականի ապրիլի 1-ին դարձել է հնէաբանության առաջին բուլղարացի պրոֆեսորը։ 1942-1945 թվականներին Պետր Բակալովը ղեկավարել է երկրաբանության ու հնէաբանության ամբիոնը, իսկ 1945-1950 թվականներին՝ հնէաբանության ամբիոնը։

1925 թվականին Պետր Բակալովը հիմնադրել է Բուլղարիայի երկրաբանական միությունը, որի նախագահն է եղել երկար ժամանակ (1948 թվականին նա դարձել է պատվավոր նախագահ)։

Պետր Բակալովը մահացել է 1964 թվականի դեկտեմբերի 14-ին Սոֆիայում։

Զլատոզար Բոևը Պետր Բակալովի անունով է կոչել պլիոցենյան դարաշրջանի վերջին գոյություն ունեցած բազեներից մեկը (սովորական հողմավար բազե)։

## Գիտական աշխատություններ
* Приноси към палеонтологията на България (3 тома,1911-1922)
* Кратък курс по палеонтология (палеозоология) (1928)
* Hipparion-ова фауна при с. Калиманци и Кромидово, Св. Врачко (2 тома,1934)
* Палеонтоложки определител /в съавторство с д-р В.Цанков/ (1939)
* Кратък курс по исторична геология (1946)
* Терциерни бозайници /в съавторство с Ив. Николов/ (1962)

## Ծանոթագրություններ

## Արտաքին հղումներ
* Պետր Բակալովի աշխատությունները WorldCat Catalog գրադարանում 

Կատեգորիա:Բուլղարացի երկրաբաններ
Կատեգորիա:Բուլղարացի հնէաբաններ
Կատեգորիա:Բուլղարացի պրոֆեսորներ
Կատեգորիա:Երկրաբանա-հանքաբանական գիտությունների դոկտորներ
Կատեգորիա:Սոֆիայի համալսարանի շրջանավարտներ
Դանակը ջրում

**Դանակը ջրում** (), դրամա։ Ֆիլմի ռեժիսորը Ռոման Պոլանսկին է։ Սա ռեժիսորի համար առաջին ֆիլմն է։ Ֆիլմի պրեմիերան տեղի է ունեցել 1962 թվականին՝ Լեհաստանում։

## DVD տեսակ
2003 թվականին «*Criterion Collection*»-ի կողմից ստեղծվել է «Դանակը ջրում» ֆիլմի DVD տեսակը։

## Դերերում
* Լեոն Նեմչիկ - Անջեյ
* Իոլանտա Ումեցկա - Կրիստինա
* Զիգմնուտ Մալյանովիչ - փոքրիկ երեխա
* Աննա Ցելևսկայա - Կրիստինա
* Ռոման Պոլանսկի - փոքրիկ երեխա

## Մրցանակներ
* «Վոսկե գայլ»-ի մրցանակակիր - 1962
* «ՖԻՊՐԵՍ»-ի մրցանակակիր - 1962

## Ծանոթագրություններ

## Արտաքին հղումներ
* «Դանակը ջրում» ֆիլմը allmovie.com կայքում
* «Դանակը ջրում» ֆիլմը culture.pl կայքում 

Կատեգորիա:1962 ֆիլմեր
Կատեգորիա:Դրամա ֆիլմեր
Կատեգորիա:Լեհերեն ֆիլմեր
Կատեգորիա:Ռոման Պոլանսկու ֆիլմեր
Կատեգորիա:1962 դրամա ֆիլմեր
Կատեգորիա:Լեհական դրամա ֆիլմեր
Եվրոպայի դրոշ

**Եվրոպայի դրոշ**, պատկերվում է ժամացույցի թվատախտակի նմանությամբ շրջանաձև դասավորված 12 ոսկեգույն հնգաթև աստղի տեսքով։ Ի սկզբանե համարվում էր Եվրախորհրդի դրոշը։

## Նշանակություն
200px|thumb|left|Դրոշի աշխարհագրական կառուցվածքը
1955 թվականի դեկտեմբերի 9-ին Եվրախորհրդի նախարարների կոմիտեի որոշման պաշտոնական մեկնաբանության մեջ դրոշի ընդունման մասին ասվում է հետևյալը. :
1953 թվականի սեպտեմբերի 25-ին Եվրախորհրդի խորհրդակցության ժամանակ առաջարակվեց ընդունել կապույտ ֆոնի վրա 15 ոսկեգույն աստղից բաղկացած դրոշը, որը խորհրդանշելու էր Եվրախորհրդի անդամների թիվը։

Այդ առաջարկն արժանացավ Գերմանիայի դիմադրությանը, քանի որ դա կնշանակեր ճանաչել Սաարը՝ որպես անկախ պետություն (այն 15 անդամներից մեկն էր)։ Մյուս կողմից, Սաարը և Ֆրանսիան ժխտեցին 14 աստղի տարբերակը, քանի որ այդ ժամանակ Սաարում նկատվում էր անկախանալու ձգտում։ 13 թիվը շատերը ընկալում էին որպես դժբախտության թիվ։ 10-ը՝ որպես Եվրամիության հիմնադիրների թիվ, կխոչընդոտեր միության բացության գաղափարին։ Ի վերջո համաձայնության եկան 12 թվի շուրջ՝ որպես կատարելության խորհրդանիշ։

## Տարածված սխալներ

European flag, upside down.svg|thumb|200 px|Աստղերի անկյունները չպետք է ուղղված լինեն ներքև
European flag, incorrect star rotation.svg|thumb|200 px|Աստղերի անկյունները պետք է մատնանշեն ոչ թե կենտրոնից ճառագայթաձև, այլ վերև
European flag, incorrect star positions.svg|thumb|200 px|Աստղերը պետք է գտնվեն ճիշտ նույն դիրքում, ինչպես թվերը ժամացույցի թվատախտակի վրա 


## Տես նաև
* Եվրամիություն
* Եվրախորհուրդ
* Եվրոպայի օրհներգ
* Եվրամիության նշանաբան

## Ծանոթագրություններ

## Արտաքին հղումներ
* Emblems 

Կատեգորիա:Եվրոպայի խորհուրդ
Կատեգորիա:Եվրոպական միության խորհրդանիշներ
Ացո Կարամանով

**Ացո Կարամանով** (, 31 հունվարի, 1927, Ռադովիշ - 7 հոկտեմբերի, 1944), մակեդոնացի բանաստեղծ, պարտիզան։

## Կենսագրություն
Ացո Կարամանովը ծնվել է 1927 թվականի հունվարի 31-ին Հարավսլավիայի Ռադովիշ քաղաքում (ներկայում՝ Մակեդոնիայում)։ Եղել է Վասիլ և Սոֆյա Կարամանովների ընտանիքի ավագ զավակը։ Երբ նա եղել է երեք տարեկան, ընտանիքը հոր աշխատանքի պատճառով տեղափոխվել է Բելգրադ։ Ուսման վաղ տարիներից հետաքրքրություն է ցուցաբերել քնարերգության նկատմամբ։ Բանաստեղծություններ գրել սկսել է 9 տարեկան հասակում։ Սմեդերևոյում սովորել է միջնակարգ դպրոցում, որն ավարտել է գերազանցությամբ։ 1937 թվականին ընդունվել է Սկոպյեի առաջին արական միջնակարգ դպրոց, որտեղ կրթություն է ստացել սերբերենով։ Երկրորդ համաշխարհային պատերազմի տարիներին, երբ երկիրն ընկնում է Բուլղարիայի տիրապետության տակ, ուսումը շարունակել է բուլղարերեն։ Կարդացել և թարգմանել է բուլղարացի բանաստեղծների ստեղծագործություններից։

Երկրորդ համաշխարհային պատերազմի տարիներին Ացո Կարամանովը կռվել է ֆաշիստների դեմ։ 1944 թվականի մայիսից ապրել է Ռադովիշ քաղաքում։ 1944 թվականի սեպտեմբերից կռվել է Մակեդոնական տասներեքերորդ բրիգադի կազմում։ Ծանր վիրավորվել է հետախուզության ժամանակ Սմոյմիրովո գյուղում։ Մահացել է 1944 թվականի հոկտեմբերի 7-ին Բերովոյում։

Ապրելով ընդամենը 17 տարի՝ Ացո Կարամանովը թողել է բանաստեղծություններ, որոնք անցած պատերազմի վկաներն են։ Նա համարվում է ժամանակակից մակեդոնական գրականության հիմնադիրներից մեկը։

## Ստեղծագործություն
Իր կարճ կյանքի ընթացքում Ացո Կարամանովը հասցրել է հրատարակել իր բանաստեղծությունների ժողովածուները։ Նա հեղինակել է շուրջ 280 չափածո ստեղծագործություններ, օրագրեր, նոթագրություններ, օրագրային գրառումներ, ծաղրանկարներ։

Կարամանովի ստեղծագործությունը բաժանվում է հինգ շրջանի՝ առաջին փորձեր, վաղ ստեղծագործություն, 1942 թվականին ստեղծված երգերի տեքստեր, 1943 թվականի բանաստեղծություններ և վերջին շրջան։

Ներկայում հայտնի են Ացո Կարամանովի հետևյալ աշխատանքները՝

* «Կարմիր գարուն» (), հրատարակվել է 1963, 1984 և 1989 թվականներին,
* «Արձակ գործեր» (), հրատարակվել է 1981 թվականին,
* «Արծաթե երազներ» (), հրատարակվել է 2006 թվականին,
* «Ացո Կարամանովի մեծ երգը» (), հրատարակվել է 2006 թվականին։

## Հիշատակ
Ռադովիշ քաղաքում ամեն տարի անցկացվում է Ացո Կարամանովի հիշատակին նվիրված պոեզիայի փառատոն՝ Կարամանովյան բանաստեղծական հանդիպումներ, որին մասնակցում են բանաստեղծներ բալկանյան բոլոր երկրներից։

Ացո Կարամանովի անունն են կրում փողոց Սկոպյեում, մշակույթի կենտրոն Ռադովիշում և «Ացո Կարամանով» ժողովրդական երաժշտական անսամբլը։

## Ծանոթագրություններ

## Գրականություն
* Милан Ѓурчинов "Парадокси и тајни на една виорна младост", Утрински весник, 30.01.2007
* Следно "Спомен книга за загинатите борци во НОВ и од фашистичкиот терор од Радовиш и Радовишко", Радовиш, 1986, 25 стр.

## Արտաքին հղումներ
* Ացո Կարամանով
* Ացո Կարամանով 

Կատեգորիա:20-րդ դարի բանաստեղծներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Մակեդոնացի բանաստեղծներ
Եվրամիության նշանաբան

**In varietate concordia** (**«Միասնություն բազմազանության մեջ»**), Եվրամիության պաշտոնական նշանաբանն է։ Համաձայն Եվրոպական կոմիսիայի՝ նշանաբանը խորհրդանշում է, որ եվրոպացիները միասնական են համատեղ աշխատանքում՝ ի նպաստ խաղաղության և ծաղկման, և որ Եվրոպայի մշակույթների, ավանդույթների և լեզուների բազմազանությունը այդ մայրցամաքի համար համարվում է դրական գործոն։

## Պատմություն
Նշանաբանն ընտրվել է 2000 թվականին http://devise-Europe.org  և http://motto-europe.org  կայքերում տարբեր երկրներից (Ավստրիա, Բելգիա, Դանիա, Ֆինլանդիա, Ֆրանսիա, Գերմանիա,Հունաստան, Իռլանդիա, Իտալիա, Լյուքսեմբուրգ, Նիդերլանդներ, Պորտուգալիա, Իսպանիա, Շվեդիա և Մեծ Բրիտանիա) 10-19 տարեկան աշակերտների կողմից առաջարկված տարբերակներից քննարկման ոչ պաշտոնական գործընթացի արդյունքում։ Համաձայն ակցիայի նշանաբանի՝ մասնակցության միակ մրցանակը «Եվրոպայի պատմության էջը գրելու» հնարավորությունն էր ():

Նշանաբանի ընտրության համար ընտրվել էին հովանավորներ՝ Երկրորդ համաշխարհային պատերազմի ֆրանսիական Memorial de Caen թանգարանը և France Telecom ընկերությունը, որոնք աջակցում էին կայքին։ Գտնվել էր նաև 40 ԶԼՄ-ների գործընկեր, այդ թվում՝ *La Repubblica*-ն Իտալիայում, *Le Soir*-ը Բելգիայում, *Irish Times*-ը Իռլանդիայում, *Berliner Zeitung*-ը Գերմանիայում և *The Guardian* Մեծ Բրիտանիայում։

Ծրագիրը պաշտոնապես մեկնարկել է 1999 թվականի մարտի 31-ին devise-Europe.org կայքի թողարկմամբ։ Մինչև ժամկետի ավարտը՝ 2000 թվականի հունվարի 15-ը, առաջարկվել էր 2016 տարբերակ։ 2000 թվականի փետրվարին մասնակից երկրները ընտրեցին թոփ 10 տարբերակներ Եվրոպական միջին ժյուրիի կողմից դիտարկելու նպատակով։ 2000 թվականի ապրիլի 11-12-ին այդ ցուցակից ընտրվեց 7 տարբերակ, որոնք ուղարկվեցին Բրյուսել՝ Բարձրագույն ժյուրիին։

Նշանաբանը հաստատվեց Եվրոպական պառլամենտի ներկայացուցիչ Նիկոլ Ֆոնտենի կողմից։

Նշանաբանը առկա է եղել ձախողված եվրոպական սահմանադրության անգլերեն տարբերակում։

## Տես նաև
* Եվրամիություն
* Եվրոպայի օրհներգ
* Եվրոպայի դրոշ

## Ծանոթագրություններ

Կատեգորիա:Եվրոպական միության խորհրդանիշներ
Հարվածներ (ֆիլմ)

**Հարվածներ** (լեհ.՝ Pręgi), դրամա։ Ֆիլմի պրեմիերան տեղի է ունեցել 2004 թվականին։ Ֆիլմի ռեժիսորը Մակդալենա Պեկոժն է։ Լեհաստանն այս ֆիլմը առաջադրել է «Օսկար» կինոմրցանակի «Լավագույն օտարալեզու ֆիլմ» անվանակարգում, սակայն կինոնկարը չի ընդգրկվել մրցութային ֆիլմերի ցանկում։

## Մրցանակային անվանակարգեր
* «Լավագույն օտարալեզու ֆիլմ»

## Դերերում
* Միխալ Ժեբրովսկի - Վոյցեխ Վինկլեր
* Յան Ֆրիչ - հայր
* Ագնեշկա Գրոխովսկա - Տանյա
* Վացեկ Ադամչիկ - 12-ամյա Վոյցեխ
* Բորիս Շից - Բարտոշ
* Վիոլետ Առլակ - խմբագրի քարտուղարուհի

## Ծանոթագրություններ

## Արտաքին հղումներ
* «Հարվածներ» ֆիլմի պրեմիերան Ռուսաստանում
* «Հարվածներ» ֆիլմը imdb.com կայքում

Կատեգորիա:2004 դրամա ֆիլմեր
Կատեգորիա:2004 ֆիլմեր
Կատեգորիա:Դրամա ֆիլմեր
Կատեգորիա:Լեհական դրամա ֆիլմեր
Կատեգորիա:Լեհերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:2000-ականների լեհերեն ֆիլմեր
Լեյթոն Հյուիթի ելույթները և նվաճումները մրցաշարերում

225px|մինի|աջից|Լեյթոն Հյուիթը 2013 թվականին
**Լեյթոն Հյուիթի ելույթները և նվաճումները մրցաշարերում** ցանկը կազմված է թենիսի մրցաշարերում ավստրալիացի թենիսիստ Լեյթոն Հյուիթի մասնակցության և նվաճումների վիճակագրությունից

## Վարկանիշը տարվա վերջին

## Ելույթները մրցաշարերում
### Ելույթները մենախաղերում
#### Մեծ Սաղավարտի մրցաշարերի եզրափակիչներ մենախաղում (4)

**Հաղթակներ (2)**

**Պարտություններ (2)**

#### ATP Ամփոփիչ մրցաշարի եզրափակիչներ մենախաղում (3)

**Հաղթանակներ (2)**
 

**Պարտություններ (1)**
 

#### ATP մրցաշարերի եզրափակիչներ մենախաղում (46)
**Հաղթանակներ (30)**

**Պարտություններ (16)**

#### Չելենջերների և ֆյուչերսների եզրափակիչներ մենախաղում (3)
**Հաղթանակներ (1)** 

**Պարտություններ (1)** 

**Չխաղացած եզրափակիչներ (1)**

### Ելույթներ զուգախաղում
#### Մեծ Սաղավարտի մրցաշարերի զուգախաղի եզրափակիչներ (1)

**Հաղթանակներ (1)**

#### ATP մրցաշարերի եզրափակիչներ զուգախաղում (8)
**Հաղթանակներ (3)**

**Պարտություններ (5)**

#### Չելենջերների և ֆյուչերսների եզրափակիչներ զուգախաղում (6)
**Հաղթանակներ (3)**

**Պարտություններ (2)**

**Չխաղացված եզրափակիչներ (1)**

### Ելույթներ խառը զուգախաղում
#### Մեծ Սաղավարտի մրցաշարերի եզրափակիչներ խառը զուգախաղում (1)

**Պարտություններ (1)**

### Ելույթներ թիմային մրցաշարերում
#### Թիմային մրցաշարերի եզրափակիչներ (7)

**Հաղթանակներ (3)**

**Պարտություններ (4)**

## Մրցաշարերում ելույթների պատմություն
Ըստ 2015 թվականի ապրիլի 6-ի դրության

### Մենախաղ

## Անձնական հանդիպումների պատմություն

Վիճակագրությունը բերված է համաձայն 2014 թվականի նոյեմբերի 16-ի ITF կայքի տվյալների

## Ծանոթագրություններ

## Աղբյուրներ
* Լեյթոն Հյուիթի պրոֆիլը ATP կայքում 
* Լեյթոն Հյուիթի պրոֆիլը ITF կայքում  
* Լեյթոն Հյուիթի պրոֆիլը Դևիսի Գավաթի մասնակցի կայքում  

Կատեգորիա:Թենիսիստների ելույթների վիճակագրություն
Կատեգորիա:Վիճակագրական տվյալներ
Բորիս Վլեստարու

**Բորիս Մոիսեևիչ Վլեստարու** (, իսկական անունը՝ Բուրէխ (Բորուխ) Մոիսեևիչ Վեկսլեր, ), մոլդովացի գրող։

## Կենսագրություն
Բորիս Վլեստարուն ծնվել է 1922 թվականին Մոլդովայի Ռեզինա քաղաքում։ Սովորել է Օրգեև քաղաքի գիմնազիայում։ Հայրենական պատերազմի տարիներին էվակուացվել է Բեսլան, ապա՝ Սիբիր, որտեղ ընդունվել է մեխանիզատորների դպրոց, որն ավարտելուց հետո եղբոր հետ կամավոր մեկնել է ռազմաճակատ, ստացել է լեյտենանտի կոչում, այնուհետև ծառայությունը շարունակել է որպես թարգմանիչ։ Զորացրվելուց հետո բնակություն է հաստատել Քիշնևում, որպես լրագրող աշխատել է «Цэранул Молдовей» (Մոլդավայի գյուղացին) և «Молдова сочиалистэ» (Սոցիալիստական Մոլդովա) թերթերում։ 1953 թվականին ավարտել է Քիշնևի մանկավարժական ինստիտուտը։ Նույն թվականին հրատարակել է 18 գիրք։ Առաջին պատմվածքը՝ «Տանկիստները», տպագրվել է 1948 թվականին։ Հետագա տարիներին հրատարակվել են Վլեստարուի պատմվածքների չորս ժողովածուներ՝ «Անիկուցա» (1953), «Շողաց աստղը», «Կռունկները թռան» (1958), «Կոտոմկա» (1959)։ Վլեստարուի շատ պատմվածքներ ու վիպակներ հրատարակվել են ռուսերեն Մոսկվայում և Քիշնևում։

## Գրականություն
Galina Davîdic, Elena Bordeianu, Ludmila Popa. Biobibliografia «Boris Vlăstaru-Wexler» (Библиография Бориса Влэстару—Векслера). Резина, 2002.

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Մոլդովացի գրողներ
Կատեգորիա:Ռումինացի լրագրողներ
Լուիզա Բրուքս

**Լուիզա Բրուքս** (, ), ամերիկացի պարուհի, մոդել, համր կինոյի դերասանուհի։

## Կենսագրություն և արվեստ
Ծնվել է Չերիվեյլ փոքրիկ քաղաքում (Կանզաս)։ Հայրը՝ Լեոնարդ Փորթեր Բրուքսը, իրավաբան էր։ Մայրը՝ Մայրա Ռուդ Բրուքսը, դաշնակահարուհի էր։ Լուիզան ընտանիքի չորս երեխաներից երկրորդն էր։

Լուիզայի մայրը հետաքրքրվում էր արվեստով։ Նա առաջնորդում էր դստերը դեպի պարը, ինչը մեծ դեր է ունեցել հետագայում համր կինոյի ապագա աստղի առաջին մասնագիտության ընտրության հարցում։ Տասը տարեկան հասակում Լուիզա Բրուքսը սկսել է ստանալ իր առաջին հոնորարները «Կիվանիս» և «Ռոթարի» ակումբների սուրբծննդյան երեկոներին հանդես գալու համար։ 15 տարեկանում Լուիզան թողել է դպրոցը և մեկնել Նյու Յորք իր պարի ուսուցչի հետ միասին։

## Ժառանգություն և ճանաչում
Լուիզա Բրուքսի կերպարը ոգեշնչել է Բյոյա Կասարեսին «Մորելի հայտնագործումը» վեպում Ֆաուստինայի կերպարի ստեղծման համար (1940 թ.)։ Բրուքսը և իր ֆիլմերը կրկին հայտնի են դարձել Ֆրանսիայում 1960-ական թվականներին նոր ալիքի ռեժիսորների կողմից։ «Լուլուն Բեռլինում» (1984 թ.) փաստագրական ֆիլմը Փաբսթի հետ Բրուքսի աշխատանքի մասին է. այն նկարահանել է Ռիչարդ Լիկոկը։

## Ծանոթագրություններ

## Ինքնակենսագրություն
* Lulu in Hollywood. New York: Knopf, 1982 (բազում անգամներ վերահրատարակվել է)

## Գրականություն
* Lulu in Hollywood. New York: Knopf, 1982
* Cowie P. Louise Brooks: Lulu forever. New York: Rizzoli, 2006
* Krenn G., Moser K. Louise Brooks: Rebellin, Ikone, Legende. Wien: Verlag Filmarchiv Austria, 2006
* Луиза Брукс. Лулу в Голливуде [пер. с англ. А. Грызуновой и Л. Нечистяк]. — М., Rosebud Publishing. Пост Модерн Текнолоджи, 2008

## Արտաքին հղումներ
* Կայք՝ նվիրված Լուիզա Բրուքսին 
* Քենեթ Թայնենի էսսեն Լուիզա Բրուքսի մասին 
* Լուիզա Բրուքսի համայնքի կայքը
* Լուիզա Բրուքս 
* Ավելին քան լեեգնդը. «Լուլուն Հոլիվուդում» գրքից հատված 

Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի պարուհիներ
Կատեգորիա:Կին ինքնակենսագիրներ
Կատեգորիա:Ամերիկացի մոդելներ
Կատեգորիա:Սրտամկանի ինֆարկտից մահացածներ
Կատեգորիա:Համր կինոյի դերասաններ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի դերասանուհիներ
Պատմավեպ

**Պատմավեպ**, վեպ, որը կառուցված է պատմական սյուժեի վրա, որը գեղարվեստական ձևով ներկայացնում է որևէ դարաշրջան, պատմության որոշակի ժամանակահատված։ Պատմավեպում ժողովրդի կյանքի այս կամ այն դրվագն է, որը հագեցած է կարևորագույն դեպքերով։ Պատմավեպում պատմական իրականությունը համադրվում է գեղարվեստականի հետ, պատմական փաստը՝ գեղարվեստական հնարանքի, իրական պատմական դեմքերը՝ մտացածին կերպարների, իսկ մտացածինը տեղադրված է նկարագրվող ժամանակահատվածի սահմաններում։ Պատմավեպում բոլոր պատմություններն արվում են պատմական իրադարձությունների ֆոնին։

## Ժանրի պատմական ձևավորում
Պատմավեպի սաղմերը նկատելի են Ալեքսանդր Մակեդոնացու և Տրոյական պատերազմի մասին ստեղծագործություններում, որոնք գրվել են մեր թվարկության առաջին դարերում և լայն տարածում են գտել Միջնադարյան Եվրոպայում։ 17-րդ դարի ֆրանսիական կեղծ-պատմավեպերում պատմությունը միայն ֆոն էր կերպարների անհավանական արկածները նկարագրելու համար, իսկ պատմական փաստերը շատ հաճախ փոխարինվում էին հնարանքով (այստեղից էլ անվանումը՝ «կեղծ-պատմավեպ»)։

Առաջին իսկական պատմավեպերի հեղինակ և ժանրի հիմնադիր է համարվում անգլիացի գրող Վալտեր Սքոթը։ Այնպիսի ստեղծագործություններում, ինչպիսիք էին «Ուևերլի, կամ Վաթսուն տարի առաջ» (1814), «Ռոբ Ռոյ» (1817), «Այվենհո» (1819), «Քվենտին Դորվարդ» (1823), Սքոթը կարողացավ համատեղել պատմական փաստը գեղարվեստական հնարանքի հետ՝ ընդ որում օգտվելով ինչպես ռոմանտիկական, այնպես էլ ռեալիստական պատկերավորման գրական միջոցներից։ Պատմվածքի այս տեսակը հետագայում անվանվեց «վալտերյան» և մեծ ազդեցություն ունեցավ եվրոպական (այդ թվում՝ ռուսական) գրականության մեջ պատմավեպի զարգացման վրա, ինչպես նաև նպաստեց ռոմանտիկ հետաքրքրության զարթոնքին դեպի պատմությունն ընդհանրապես և միջնադար մասնավորապես։

## Ծանոթագրություններ

Կատեգորիա:Գրական ժանրեր
Կատեգորիա:Պատմական վեպեր
Խուանֆրան

**Խուան Ֆրանսիսկո Տոռես Բելան,** ավելի հայտնի որպես՝ **Խուանֆրան** (, , Իսպանիա), իսպանացի պրոֆեսիոնալ ֆուտբոլիստ, աջ պաշտպան։ Հանդես է գալիս իսպանական «Ատլետիկո Մադրիդ» ֆուտբոլային ակումբում և Իսպանիայի ֆուտբոլի ազգային հավաքականում։

## Կարիերա
### Ակումբային
2002-2006 թվականներին հանդես է եկել իսպանական «Ռեալ Մադրիդ» ֆուտբոլային ակումբի կազմում։ 2006-2011 թվականներին հանդես է եկել իսպանական «Օսասունա» ֆուտբոլային ակումբում։ 2011 թվականից մինչև հիմա հանդես է գալիս իսպանական «Ատլետիկո Մադրիդ» ֆուտբոլային ակումբում։

## Ազգային հավաքական
2003 թվականին հանդես է եկել Իսպանիայի մինչև 17 և մինչև 18 տարիքայինների հավաքականներում։ 2004 թվականին հանդես է եկել Իսպանիայի մինչև 19 տարիքայինների հավաքականում։ 2003-2005 թվականներին՝ մինչև 20 տարիքայինների կազմում։ 2004-2006 թվականներին՝ մինչև 21 տարիքայինների կազմում։ 2012 թվականից մինչև հիմա հանդես է գալիս Իսպանիայի ֆուտբոլի ազգային հավաքականում։

## Վիճակագրություն
: *մայիսի 27, 2012*

## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ատլետիկո Մադրիդի ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Սան Պաուլուի ֆուտբոլիստներ
Սամսոն Շլյախու

**Սամսոն Գերշևիչ Շլյախու** (, ), մոլդովացի գրող։ Ռումինիայի ընդհատակյա շարժումների և Հայրենական պատերազմի մասնակից։

## Կենսագրություն
Սամսոն Շլյախուն ծնվել է 1915 թվականին Մոլդովայի Բեսարաբիա շրջանի Կալարաշ քաղաքում։ Սովորել է Բուխարեստի նկարչական դպրոցում։ Մեծ հայրենականի տարիներին ծառայել է գործող բանակում, հետպատերազմյան շրջանում հաստատվել է Քիշնևում։ Տպագրվել է 1946 թվականին։ Պատմվածքների անդրանիկ ժողովածուն՝ «Շինարարները», լույս է տեսել 1950 թվականին, 1955 թվականին հրատարակվել է «Ընկեր Վանյա» վիպակը, որի համար 1968 թվականին արժանացել է Բորիս Գլավանի անվան Մոլդովայի կոմերիտմիության մրցանակի։ Շլյախուն ռազմական և ժամանակակից թեմաներով գրված բազմաթիվ պատմվածքների հեղինակ է։ 1957 թվականին մոլդավերեն, ապա ռուսերեն լույս է տեսել «Զինվորը գնում է գութանի հետևից» պատմվածքների ու վիպակների ժողովածուն, որի հիման վրա 1972 թվականին նկարահանվել է «Վերջին ռազմաճակատ» ֆիլմը։ Շլյախուի ստեղծագործությունները թարգմանվել են բազմաթիվ լեզուներով։

## Ստեղծագործություններ
* «Շինարարներ», 1950 
* «Ընկեր Վանյա», 1955
* «Զինվորը գնում է գութանի հետևից», 1957 
* «Դեպք տափաստանում», 1959 
* «Այսպիսին եմ ես նրանց տեսել», 1960 
* «Ներքևի արվարձան», 1964 

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Խորհրդային գրողներ
Կատեգորիա:Հայրենական մեծ պատերազմի մասնակիցներ
Կատեգորիա:Մոլդովացի գրողներ
Կատեգորիա:Խորհրդային սցենարիստներ
Կատեգորիա:Հայրենական պատերազմի 2-րդ աստիճանի շքանշանակիրներ
Աֆրիկայի խորքերում

**Աֆրիկայի խորքերում** (լեհ.՝ W pustyni i w puszczy), վեպ։ Վեպի հեղինակը լեհ գրող Հենրիկ Սենկևիչն է։ Ստեգծագործությունը գրվել է 1911 թվականին։ Հրատարակվել է 1912 թվականին։

Գրքում խոսվում է Մուհամեդ Ահմեդի, առևանգողների և Աֆրիկայի մասին։

Վեպի հիման վրա նկարահանվել են ֆիլմեր՝ 1973 և 2001 թվականներին։

## Կինոնկարի վերածում
* Աֆրիկայի խորքերում (ֆիլմ, 1973) - փոքր սերիալ։ Ռեժիսորը Շլեսիցկիմն է։ Պրեմիերան տեղի է ունեցել 1973 թվականին։
* Աֆրիկայի խորքերում (ֆիլմ, 2001) - լեհական ֆիլմ։ Ռեժիսորը Գևին Հուդան է։

## Ծանոթագրություններ

## Արտաքին հղումներ
* Full text of the novel in English (Gutenberg Project)
* The novel in Polish
* Աֆրիկայի խորքերում (1973) ֆիլմը imdb.com կայքում
* Աֆրիկայի խորքերում (2001) ֆիլմը imdb.com կայքում
* Վեպի իրական տեքստը
* Աֆրիկայի խորքերում (2001) ֆիլմը rottentomatoes.com կայքում 
* Աֆրիկայի խորքերում ֆիլմի թրեյլերը youtube.com կայքում

Կատեգորիա:1912 վեպեր
Կատեգորիա:Լեհերեն վեպեր
Կատեգորիա:Հենրիկ Սենկևիչի վեպեր
Հերբերտ Տամպերե

**Հերբերտ Տամպերե** (, ), խորհրդային էստոնացի բանահավաք և երաժշտագետ։ Էստոնական ԽՍՀ պետական մրցանակի դափնեկիր (1959), բանասիրական գիտությունների թեկնածու (1962), Էստոնական ԽՍՀ վաստակավոր արտիստ (1969)։

## Կենսագրություն
Հերբերտ Տամպերեն ծնվել է 1909 թվականի հունվարի 19-ին (փետրվարի 1-ին) Տարտուի գավառի Ռաննու գյուղում։ 1927-1933 թվականներին սովորել է Տարտուի համալսարանի բանահյուսագիտության, ազգագրության, հնագիտության ու էստոներենի ֆակուլտետում։ 1928 թվականից մինչև 1945 թվականը Հերբերտ Տամպերեն՝ որպես ասիստենտ, աշխատել է էստոնական ազգային քնարերգության արխիվում (Eesti Rahvaluule Arhiiv)։ 1935 թվականին Հերբերտ Տամպերեն հրատարակել է էստոնական ժողովրդական երգերի իր առաջին ժողովածուն։ Նա եղել է էստոնական ժողովրդական երգերի «Vana Kannel» ժողովածուի III և IV հատորների հրատարակության պատասխանատուն։ 1946-1951 և 1967-1975 թվականներին Հերբերտ Տամպերեն դասավանդել է Տալլինի կոնսերվատորիայում, վարել է երաժշտական բանահյուսությանը նվիրված դասընթաց։ 1947 թվականին ստացել է դոցենտի, իսկ 1974 թվականին՝ պրոֆեսորի կոչում։ 1952-1966 թվականներին Հերբերտ Տամպերեն բանահյուսագիտություն է դասավանդել Տարտուի համալսարանում։ Մանկավարժական գործունեությանը զուգահեռ աշխատել է Էստոնական ԽՍՀ Գիտությունների ակադեմիայի գրականագիտական թանգարանում. 1952 թվականից եղել է գիտաշխատող, 1966 թվականից՝ ավագ գիտաշխատող։ Ղեկավարել է երաժշտական բանահյուսության բաժինը։

Հերբերտ Տամպերեն հեղինակել է ավելի քան 100 գիտական աշխատություններ, որոնց մեծ մասը նվիրված է էստոնական երաժշտական բանահյուսությանը։ Տամպերեն զեկույցներով ելույթ է ունեցել գիտաժողովներում։ Եղել է «Կալեվալասեուրա» (1960) և «Սուոմալաիս ուգրիլայսեն Սեուրա» (1963) միությունների անդամ։

Հերբերտ Տամպերեն մահացել է 1975 թվականի հունվարի 19-ին Տարտուի շրջանի Ռաննու գյուղում։ Թաղված է Տարտուի Ռաադի գերեզմանատանը։

## Մատենագրություն
* Eesti rahvaviiside antoloogia, Tartu, 1935.
* Vana Kannel. Kuusalu vanad rahvalaulud, Tallinn, 1938.
* Vana Kannel. Karksi vanad rahvalaulud, Tartu, 1941.
* Eesti rahvalaule viisidega, t. 1-5, Tallinn, 1956-65.
* Die Erforschung der Volksmusik in der Estnischen SSR, «Deutsches Jahrbuch für Volkskunde», 1967, Bd 13, H. 2.

## Ծանոթագրություններ

## Գրականություն
* Andreas Kalkun: *Herbert Tampere: On the Problem of Rhythm in the Old Estonian Folk Song* in: Kirstin Kuutma und Tiiu Jaago: *Studies in Estonian Folkloristics and Ethnology. A Reader and Reflexive History*, University of Tartu, Tartu 2005 ISBN 9949-11-110-2

Կատեգորիա:Բանասիրական գիտությունների թեկնածուներ
Կատեգորիա:Էստոնական ԽՍՀ պետական մրցանակի դափնեկիրներ
Կատեգորիա:Էստոնացի բանահավաքներ
Կատեգորիա:Էստոնացի բարբառագետներ
Կատեգորիա:Էստոնացի երաժշտագետներ
Կատեգորիա:Տարտուի համալսարանի շրջանավարտներ
Երեք գույներ։ Սպիտակ

**Երեք գույներ։ Սպիտակ** (ֆր.՝ Trois Couleurs: Blanc, լեհ.՝ Trzy kolory: Biały), դրամա։ «Երեք գույներ» ֆիլմի շարունակությունն է։ Ֆիլմի պրեմիերան տեղի է ունեցել 1994 թվականին։ Ռեժիսորը Կշիշտոֆ Կեսլյովսկին է։

Ֆիլմի ռեժիսոր Կշիշտոֆ Կեսլյովսկին 1994 թվականին Բեռլինում կայացած կինոփառատոնի ընթացքում ճանաչվել է տարվա լավագույն ռեժիսոր։ Ֆիլմը առաջադրվել է նաև «*Լավագույն օտարալեզու ֆիլմ*» անվանակարգում, սակայն չի դարձել հաղթող։

## Դերերում
* Ժյուլի Դելպի - Դոմինիկ Վիդալ
* Յանուշ Գայոս - Միկոլայ
* Եժի Շտուհր - Յուրեկ
* Ցեզար Պազուր - հսկիչ
* Եժի Նովակ - գյուղատնտես

## Մրցանակներ և անվանակարգեր
### Մրցանակներ
* Տարվա լավագույն ռեժիսոր (Կշիշտոֆ Կեսլյովսկի) - 1994

### Անվանակարգեր
* «*Լավագույն օտարալեզու ֆիլմ*» - 1994

## Ծանոթագրություններ

## Արտաքին հղումներ
* Ֆիլմը imdb.com կայքում
* Ֆիլմը allmovie.com կայքում

Կատեգորիա:1990-ականների դրամա ֆիլմեր
Կատեգորիա:1990-ականների ռուսերեն ֆիլմեր
Կատեգորիա:1994 ֆիլմեր
Կատեգորիա:Դրամա ֆիլմեր
Կատեգորիա:Լեհերեն ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:Լեհաստանում նկարահանված ֆիլմեր
Կատեգորիա:1990-ականների ֆրանսերեն ֆիլմեր
Կատեգորիա:1990-ականների լեհերեն ֆիլմեր
Պյոտր Բագրատիոն

**Բագրատիոն Պյոտր Իվանովիչ** (), իշխան, ռուսական բանակի հետևազորի գեներալ (1809), 1812 թվականի ռուս-ֆրանսիական պատերազմի հերոս։ Ծագումով վրացի։ Ծնվել է Ղզլարում (Հյուսիսային Կովկաս)։ Զինծառայությունը սկսել է 1782 թ.-ից։ Մասնակցել է 1787–1791 թթ.-ի ռուս–թուրքական պատերազմին, Ա․ Վ․ Սուվորովի 1799 թ.-ի Իտալական և Շվեյցարական արշավանքներին որպես առաջապահ ջոկատի հրամանատար։ 1805-1807 թթ.-ի Ֆրանսիայի դեմ պատերազմի ժամանակ աչքի է ընկել Շենգրաբենում, Պրյոյսիշէյլաուում և Ֆրիդլանդում։ 1808–1809 թվականների ռուս–շվեդական պատերազմում եղել է դիվիզիայի, 1806–1812 թթ.-ի ռուս–թուրքական պատերազմում՝ Մոլդովական, Պոդոլսկյան և Արևմտյան II բանակների հրամանատար։ 1812 թ.-ի Բորոդինոյի ճակատամարտում որպես ռուս, բանակի ձախ թևի հրամանատար ցուցաբերել է արտակարգ տոկունություն և անձնական քաջություն։ Ծանր վիրավորվել է և մահացել Վլադիմիրի նահանգի Սիմի գյուղում, որտեղ և թաղվել է։ 1839 թ.-ին աճյունը տեղափոխվել է Բորոդինոյի դաշտ։

## Ծանոթագրություններ

Կատեգորիա:Իշխաններ
Կատեգորիա:Փտախտից մահացածներ
Կատեգորիա:Անձինք նամականիշերի վրա
Ռոբինզոն

**«Ռոբինզոն»** (կամ՝ «Ռոբինզոն և 13 պատմվածք»), հայ արձակագիր Արամ Պաչյանի պատմվածքների ժողովածուն է։ Առաջին անգամ լույս է տեսել 2011թ-ին Երևանում «Գրական էտալոն» հրատարակչության կողմից։ Վերահրատարակվել է 2012թ-ին «Անտարես» հրատարակչության «XXI.» մատենաշարով։ Գիրքը բաղկացած է 168 էջերից։

## Գրքի պատմվածքները
* Ռոբինզոն
* Ճանապարհ հեծանիվով
* Շախմատային նովել
* Թափանցիկ շշեր
* Թռչուններ
* Վերադարձս
* Տորոնտո
* Ճամպրուկը
* Տուփը
* Ջազ
* Աշխատանք, աշխատանք
* Տոնածառը
* ...Երբը միշտ հիշել քեզ...
* Տխուր նավակներ
* Տեր Վիլիկը
* Գիշերը ստվերի տակ
* Ու՞ր ես, Լյո'վ

## Հանձնարարականը
«Պատմվածքների այս ժողովածուն համաշխարհային «ռոբինզոնադի» ավանդույթների յուրօրինակ շարունակությունն է՝ Արամ Պաչյանի գրողական ինքնատիպության դրոշմով։ Երբեք չթուլացող զգայականությամբ, կառուցվածքային նուրբ խաղարկումներով հատկանշվող այդ պատմվածքներում յուրաքանչյուր հերոս յուրովի է փնտրում ու գտնում մարդկային նախաստեղծ պարզ ու անկեղծ կեցության իր կղզին»։

## Քաղվածքներ

## Աղբյուրներ
* Արամ Պաչյանի «Ռոբինզոն» գիրքը կներկայացվի Ուկրաինայի մի քանի քաղաքներում - Հրապարակ
* Ն. Համբարձումյան. «H o m o H i s t o r i c u s» is L o s t
* panarmenian.net
* Literature Across Frontiers
* irates.am
* epress.am
* Ուկրաինայում տեղի կունենա Արամ Պաչյանի «Ռոբինզոն» ժողովածուի շնորհանդեսը
* Ուկրաինայում լույս տեսավ Արամ Պաչյանի Ռոբինզոնը
* Հ. Հակոբյան. Ամենացավոտ բարձրությունը
* Прозрачная робинзонада, или Шокированная побег из острова 
* Вірменський Кафка Арам Пачян - вперше в Україні
* Постмодерна робінзонада Пачяна 
* Територія мрії
* Пошуки острова Арама Пачяна

Կատեգորիա:2011 գրքեր
Ահմեդ Ադնան Սայգուն

**Ահմեդ Ադնան Սայգուն** (, ), թուրք կոմպոզիտոր, երաժշտագետ և մանկավարժ։ Սայգուն թուրքական ազգային երաժշտական դպրոցի հիմնադիրներից մեկն է և թուրքական առաջին օպերայի հեղինակը։ Ահմեդ Ադնան Սայգունի ներդրումը թուրքական երաժշտարվեստի մեջ բավականին մեծ դեր ունի։ Սայգունի համարվում է 20-րդ դարի լավագույն կոմպոզիտորներից մեկը։

## Կենսագրություն
Ահմեդը ծնվել է մաթեմատիկայի ուսուցչի ընտանիքում։ 13 տարեկանում արդեն ինքնուս տիրապետել է երաժշտական գրաճանաչությանը։ 1928- 1931 թվականներին սովորել է Փարիզի Schola Cantorum երաժշտական դպրոցում։ 1934- 1935 թվականներին ղեկավարել է երաժշտական նվագախումբը, իսկ 1936 թվականից սկսել է դասավանդել Ստամբուլի կոնսերվատորիայում։ Այդ նույն տարում Բելա Բարտոկի հետ ճանապարհորդել է Անատոլիայում՝ հավաքելով և գրի առնելով ազգային երգեր։ Եղել է Թուրքիայի ազգային հանրապետական կուսակցության առաջնորդի երաժշտական գծով խորհրդականը։

## Ժառանգություն
Սայգունի արվեստը մեծապես գնահատվել է թուրք ժողովրդի կողմից։ Մուստաֆա Քեմալ Աթաթուրքի համոզմամբ Սայգունի արվեստը եվրոպականի և արևելյանի, ազգային և ժամանակից ոճերի խառնուրդն է։ Սայգուն միջազգայնորեն ճանաչված կոմպոզիտոր է։ Նա համարվում է 20-րդ դարի թուրքական երաժշտագիտության ամենակարկառուն ներկայացուցիչը և հինգ բարեփոխիչ կոմպոզիտորներից մեկը։ «Թայմս» ամսագրի պնդմամբ, որ Սայգունը եղել է Թուրքիայի համար այն, ինչ Յան Սիբելիուսը Ֆինլանդիայի համար, ինչպես Բելա Բարտոկը Հունգարիայի համար։
## Ծանոթագրություններ

## Արտաքին հղումներ
* Սեյգունի մասին պատմող անգլիալեզու կայք
* Սեյգունի մասին պատմող ֆրանսալեզու կայք

Կատեգորիա:Թուրք կոմպոզիտորներ
Կատեգորիա:Թուրք դիրիժորներ
Կատեգորիա:Իզմիր քաղաքում ծնվածներ
Կատեգորիա:Զինջիրլիքույու գերեզմանատանը թաղվածներ
Կատեգորիա:Ոչ գեղարվեստական ժանրի թուրք գրողներ
Կատեգորիա:Թուրք մանկավարժներ
Կատեգորիա:20-րդ դարի դասական կոմպոզիտորներ
Ալեքսեյ Բադաև

**Ալեքսեյ Եգորովիչ Բադաև** (), խորհրդային կուսակցական և պետական գործիչ։ ԽՄԿԿ անդամ 1904 թ.-ից։ 1912 թ.-ին եղել է IV Պետական դումայի դեպուտատ, բոլշևիկյան ֆրակցիայի անդամ։ Ընտրվել է ՌՍԴԲԿ Կենտկոմի Ռուսական բյուրոյի և Պետերբուրգի կոմիտեի անդամ, մասնակցեք կուսակցական խորհրդակցություններին Պորոնինոյում (1913) և Կրակովում (1914), աշխատակցել է «Պրավդա»-ին։ Պետական դումայի ս–դ․ ֆրակցիայի գործով 1914 թ.-ին ձերբակալվել և աքսորվել է։ 1917 թ.-ի Փետրվարյան հեղափոխությունից հետո բոլշևիկների կողմից ընտրվել է Պետրոգրադի քաղաքային դումայի անդամ։ Հոկտեմբերյան հեղափոխությունից հետո կատարել է խորհրդային և կուսակցական ղեկավար աշխատանք։

## Ծանոթագրություններ

Կատեգորիա:Նովոդևիչյան գերեզմանատանը թաղվածներ
Կատեգորիա:Խորհրդային կուսակցական գործիչներ
Կատեգորիա:Խորհրդային պետական գործիչներ
Կատեգորիա:ԽՍՀՄ քաղաքական գործիչներ
Ջո Սագ

**Ջոզեֆ Գրեհեմ «Ջո» Սագ** (, ), բրիտանացի բլոգգեր, կինոռեժիսոր և գրող։ Հայտնի է իր ThatcherJoe, ThatcherJoeVlogs և ThatcherJoeGames ՅուԹյուբյան էջերի համար։

## Անձնական կյանք
Սագը Զոի Սագի փոքր եղբայրն է, որը նույնպես վլոգգեր է և հայտնի է ՅուԹյուբում «Զոելլա» անունով։ Մինչ Յություբը իր հիմնական աշխատանքը սարքելը, նա աշխատում էր որպես ծղոտից տանիքներ պատրաստող։ Մինչև 2016 թվականը Սագը ապրում էր Լոնդոնի բնակարանում՝ վլոգգեր Քասպեր Լիի հետ։

## Կարիերա
Սագը ստեղծել է իր ThatcherJoe ալիքը 2011 թվականի նոյեմբերին, և 2018 թվականի հունվարի տվյալներով՝ նա ունի 8,2 միլլիոնից ավել հետևորդ և մեկ միլիարդից ավել դիտում։

### Երաժշտություն
Սագը «Youtube Boyband»-ի մասնակիցներից էր, որը հավաքել էր գումար բարեգործական Comic Relief կազմակերպության համար և որի մասին գրել էին The Guardian-ում։

2014 թվականին Սագը նաև մասնակցել էր «Do they know it's Christmas» երգի ստեղծմանը՝ որպես Band Aid 30-ի բարեգործական սուպերխմբի մաս, որը հավաքեց գումար Արևմտյան Աֆրիկաում Էբոլա վիրուսի համաճարակի դեմ պայքարելու համար։

### Ֆիլմեր
2015 թվականին Սագը «The SpongeBob Movie:Sponge Out Of Water» ֆիլմի բրիտանական տարբերակում ծովաորորի ձայնն էր ձայնագրել՝ վլոգգեր Կասպար Լիի, կատակերգակ Ալան Կարի և երգչուհի Սթեյսի Սոլոմոնի հետ։ Նույն տարում նա հայտնվեց «Joe And Caspar Hit The Road» ֆիլմում։

### Գրաֆիկ նովել
Սագը «Username:Evie» գրաֆիկ նովելի հեղինակն է, որը հրատարակվել էր Hodder and Stroughton-ի կողմից։ Գրքի վրա նաև աշխատել են Մեթ Ուայմանը, Ամիրիթ Բիրդին, Ջոաքին Պերեյրան և Մինդի Լոպկինը։ Պատմվածքը աղջկա մասին է, որը երազում է մի վայրի մասին, որտեղ կարող է ինքնավստահ լինել։ Իվիի անբուժելիորեն հիվանդ հայրը ստեղծում է վիրտուալ իրականություն նրա համար, բայց մահանում է առանց այն վերջացնելու։ Երբ նա թողնում է Իվիին ծրագիր, որը մուտքն է դեպի այդ վիրտուալ իրականություն, նա տեղափոխվում է մի աշխարհ, որտեղ իր անձնավորությունը ազդեցություն ունի ամբողջ աշխարհի վրա։

## Ծանոթագրություններ

Կատեգորիա:Բրիտանացի բլոգերներ
Կատեգորիա:Բրիտանացի գրողներ
Կատեգորիա:Հեռուստատեսային պրոդյուսերներ
Բեյ

**Բեյ**, **բիյ**, թյուրքական տիտղոս և կոչում, որը ունի, ինչպես վարչական, այնպես էլ զինվորական կիրառելիություն։ Բեյ բառը ծագել է թյուրքերեն *bək* բառից, որը թարգմանաբար նշանակում է առաջնորդ։ Սկզբնական տարբերակում ունեցել է ցեղի կազմում ցածր առաջնորդի իմաստ, որի ղեկավարը խանն էր։ Զինվորական գրականության մեջ բեյ օգտագործվել է որպես դասակի հրամանատարին համարժեք կոչում։ Հին թյուրքական վարչական հիերարխիայի մեջ այն երկրորդն էր իր ավագությամբ՝ խանից հետո։

Սովորաբար թյուրքական լեզուներում, այս տիտղոսը անմիջական կապ և համընդհանրություն ունի այնպիսի տերմինների հետ, որոնք ընտանեկան կապեր են արտահայտում՝ հայր, ամուսին, ընտանիքի գլուխ։ Ավելի ուշ ժամանակներում թյուրքական լեզուներում կար *«[[Բեյլերբեյ]]»* կոչումը, որը մատնանշում էր վարչական ղեկավարին։

Օսմանյան կայսրությունում կոչումների հերթականությունը այսպիսին էր՝ Փաշա, Բեյ, Աղա, Էֆենդի։ Բեյ որպես անհատականացված կոչում կարող էին օգտագործել Մոլդովայի, Վալախիայի, Թունիսի, Սամոս կղզու ազնվականները։

Ժամանակակից Թուրքիայում, ինչպես նաև Ղրիմի թաթարների մոտ բեյը արտահայտում է հարգանքի իմաստ, որով դիմում են ղեկավարներին, օրինակ՝ Օմեր բեյ, որը թարգմանվում է որպես պարոն Օմեր։ Ներկայումս բեյը բավականին տարածված կոչում և տիտղոս է։

Կումիկների, կարաչայների, բալկարցիների մոտ առավել կիրառական է **բիյ** կոչումը, որը դարձյալ թարգմանվում էորպես իշխան, իսկ Ուլլու բիյը՝ ավագ իշխան։

Ղազախների, ղրղզների թուրքմենների և ուզբեկների մոտ նույնպես կիրառվում է **բիյ** կոչումը։

## Տես նաև
* Բեկ

## Ծանոթագրություններ

## Արտաքին հղումներ
* "Bey"  at *Encyclopaedia of the Orient*.

Կատեգորիա:Ազգային և էթնիկ առաջնորդման կոչումներ
Կատեգորիա:Արաբական մշակույթ
Կատեգորիա:Թուրքական տիտղոսներ
Կատեգորիա:Թուրքերեն բառեր և արտահայտություններ
Կատեգորիա:Թուրքիայի պատմություն
Կատեգորիա:Իրանի տիտղոսներ
Կատեգորիա:Օսմանյան տիտղոսներ
Միլի Բալակիրև

**Միլի Ալեքսեևիչ Բալակիրև**, (, , ), ռուս կոմպոզիտոր, դաշնակահար, դիրիժոր։

1860-ական թվականների սկզբին Բալակիրևի գլխավորությամբ կազմավորվել է «*Ռուսական նոր երաժշտական դպրոց*»-ը, որը հայտնի է նաև «*Բալակիրևյան խմբակ*» և «*Հզոր խմբակ*» անուններով։ 1862 թվականին խմբավար Գ․ Յա․ Լոմակինի հետ Պետերբուրգում հիմնադրել է Անվճար երաժշտական դպրոց։ 1867–1869 թվականներին Բալակիրև Ռուսական երաժշտական ընկերության գլխավոր դիրիժորն էր։ 1883–1894 թվականներին վարել է Պալատական երգեցիկ կապելլայի տնօրենի պաշտոնը։ Բալակիրևի ստեղծագործության կենտրոնական թեման ժողովուրդն է, ռուսական կյանքի և բնության պատկերները։ 1866 թվականին հրապարակված նրա «*40 ռուսական ժողովրդական երգ ձայնի և դաշնամուրի համար*» ժողովածուն դարձել է ժողովրդական երգերի մշակման դասական օրինակ։ «Ռուսական երեք թեմայով նախերգանք»-ում (1858, 2-րդ խմբ․՝ 1881), «1000 տարի» ռուս, երեք թեմայով երկրորդ նախերգանքում (1862, ուշ խմբ․՝ «Ռուսիա» սիմֆոնիկ պոեմ, 1887, 1907) և «*Չեխական նախերգանքում*» (1867, 2-րդ խմբ․՝ «*Չեխիայում*» սիմֆոնիկ պոեմ, 1906) ժողովրդական թեմաների սիմֆոնիկ զարգացման բնագավառում շարունակել է Գլինկայի ավանդույթները։ Բալակիրև մեծ հետաքրքրություն է ցուցաբերել նաև Արևելքի (Կովկասի), լեհական, չեխական և իսպանական երաժշտական մշակույթի նկատմամբ։ Բնանկարային և ժողովրդա–պարային բնույթի թեմաներով գրված «*Թամարա*»-ն (1882, ըստ Լերմոնաովի համանուն բանաստեղծության) ծրագրային սիմֆոնիկ պոեմի լավագույն նմուշ է։ Բալակիրևի անվան հետ է կապված ռուս, էպիկական սիմֆոնիայի ստեղծումը (2 սիմֆոնիա, 1898 և 1908)։ Արևելյան գույներով հագեցած նրա պատկերավոր «Իսլամեյ» ֆանտազիան (1869) ազգային դաշնամուրային ոճը հիմնադրող երկերից է։ Նշանակալից են նաև Բալակիրևի երգերն ու ռոմանսները։ 1896-ին Բալակիրև բարձր է գնահատել Մ․ Եկմալյանի «Պատարագ» «Արցունքներ» գրական–գեղարվեստական–երաժշտական ժողովածուում (1907, Պետերբուրգ) տպագրվել է նրա ներդաշնակած «*Հայկական երգ*»-ը։

## Ծանոթագրություններ

Կատեգորիա:Ռուս կոմպոզիտորներ
Կատեգորիա:Ռուս դաշնակահարներ
Կատեգորիա:Ռուս դիրիժորներ
Կատեգորիա:Ռուս մանկավարժներ
Կատեգորիա:20-րդ դարի դասական կոմպոզիտորներ
Կատեգորիա:Ռուս երաժշտագետներ
Կատեգորիա:Ռուսական կայսրության դաշնակահարներ
Կատեգորիա:Երաժշտական մանկավարժներ
Կատեգորիա:Ռուս երաժիշտներ
Կատեգորիա:Անձինք նամականիշերի վրա
Ալ-Զաջջաջի

**Աբու Կասիմ Աբդ ալ-Ռահման իբն Իսհակ ալ-Զաջջաջի** (, ), արաբ բանասեր, Բաղդադի քերականական դպրոցի ներկայացուցիչ։

## Կենսագրություն
Ծնվել է 9-րդ դարի վերջին՝ ժամանակակից Իրանի Համադան քաղաքից հարավ գտնվող ալ-Շայմարա բնակավայրում։ Երիտասարդ տարիքում մեկնել է Արաբական խալիֆայություն մայրաքաղաք Բաղդադ՝ կրթություն ստանալու։ Աշակերտել է Աբու Իսհակ ալ-Զաջջաջիին ու իբն Դուրեյդին։ Ուսանել է նաև ժամանակակից Սիրիայի Դամասկոս և Հալեպ քաղաքներում։

Ուսումնառության տարիներին ծանոթացել է ժամանակի արաբ քերականների աշխատություններին, հետաքրքրվել լեզվաբանական առաջատար դպրոցների՝ Քուֆայի ու Բասրայի գիտնականների աշխատություններով, հեղինակել արաբական քերականության վերաբերյալ մի քանի արժեքավոր աշխատություններ։

Մահացել է 952 թվականին՝ ժամանակակից Իսրայելի Տիվերիադ քաղաքում։

## Գործունեություն
Արաբական քերականության բնագավառում հեղինակել է մի քանի արժեքավոր աշխատություններ, որոնցից հայտնի են՝

* كتاب الجمل في النحو
* كتاب شرح خطبة أدب الكاتب
* شرح أسماء الله الحسنى
* كتاب الأماني
* الإيضاح في علل النحو
* حروف المعاني

## Ծանոթագրություններ

Կատեգորիա:Արաբ բանասերներ
Կատեգորիա:Արաբ գիտնականներ
Կատեգորիա:Բաղդադի քերականական դպրոցի ներկայացուցիչներ
Կատեգորիա:Միջնադարյան արաբ լեզվաբաններ
Վիլմյու

**Վիլմյու** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեյան կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04241։

## Բնակչություն
Համայնքի բնակչությունը 2008 թվականին կազմում էր 157 մարդ։

## Կլիմա
Վիլմյուի կլիման միջերկրածովային է։

## Տնտեսություն
2007 թվականի տվյալներով 94 աշխատունակ տարիքի մարդկանցից (15-64 տարեկան) 67-ը տնտեսապես ակտիվ էին, 27-ը անգործ (ակտիվության ցուցանիշը 71,3 %, 1999 թվականին եղել է՝ 69,9 %)։ 67 աշխատունակ բնակիչներից 58-ը աշխատում էին (32 տղամարդ և 26 կին), անաշխատանք էին 9-ը (5 տղամարդ և 4 կին)։ 27 անգործ մարդկանցից 7-ը աշակերտներ կամ ուսանողներ են, 8-ը թոշակառու, 12-ը չէին աշխատում այլ պատճառներով։

## Տեսարժան վայրեր
* Սենտ Էթիեն ծխական եկեղեցի (XVII դար)
* Նոտր Դամ դյու Պոն ժամատուն
* Գրանդ Բաստիդ ժամատուն (XVII դար)
* Սեն Տրոֆիմ ռոմանական ժամատուն 
* Սեն Ժոզեֆ աղոթատուն

## Պատկերասրահ

Պատկեր:Plaine au pied de Villemus.JPG|Վիլմյու
Պատկեր:Villemus.JPG|Սենտ Էթիեն ծխական եկեղեցի
Պատկեր:Chapelle Notre Dame à Villemus.JPG|Նոտր Դամ դյու Պոն ժամատուն
Պատկեր:Villemus - fontaine du lavoir.jpg|Շատրվան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Գագաուզներ

thumb|300px|Գագաուզները ազգային տարազով
thumb|265px|Գագաուզների առաջին պաշտոնական դրոշը
**Գագաուզներ**, թյուրքական խմբի ոչ ծագմամբ էթնիկ խումբ։ Ի տարբերություն թյուրքական ծագում ունեցող մնացած ազգերի, գագաուզները քրիստոնյաներ են։ Հիմնականում բնակվում են Բեսարաբիայում, որը տեղակայված է Մոլդովայի հարավային մասում և Ուկրաինայի Օդեսայի մարզում։ Ոչ մեծ քանակությամբ գագաուզներ ապրում են Ռուսաստանում, Բուլղարիայում, Հունաստանում, Ռումինիայում, Բրազիլիայում, Թուրքիայում և այլ երկրներում։ Գագաուզների ընդհանուր թվաքանակը մոտ 260․000 է։ Գագաուզները հիմնականում ուղղափառ քրիստոնյաներ են։ Մոլդովայի կազմում գոյություն ունի ինքնավար տարածքային միավորում՝ Գագաուզիան։

### Էթնոգենեզ
Ժամանակակից էթնոգենետիկական հետազոտությունները ցույց են տալիս, որ գագաուզները էթնոգենեզի տեսանկյունից ավելի մոտ են հյուսիսբալկանյան ժողովուրդներին, քան թե Անատոլիայի թյուրքերին։ Գագաուզների գենետիկ տարբերությունները մնացած թյուրքական ազգերից առավել ակնհայտ են։

Բալկանյան ժողովուրդների հետ համընդհանրությունը ընկած է բուլղարների և գագաուզների ուղղափառ մշակույթի հիմքում։ Գագաուզների լեզվի թյուրքականացումը տեղի է ունեցել, հավանաբար, շատ ավելի ուշ։

## Ծանոթագրություններ

## Արտաքին հղումներ
* Gagauz people – their language and ethnic identity
* Gagauz Language - Ethnologue
* Хронос. Указатель этнонимов. Гагаузы.
* Гагаузы и печенеги
* Официальный сайт Гагаузии
* Публикации об истории и культуре гагаузов 
* Гагаузские народные сказки 

Կատեգորիա:Թյուրքական ազգեր
Կատեգորիա:Մոլդովայի ազգեր
Կատեգորիա:Ուկրաինայի ազգեր
Կատեգորիա:Թյուրք քրիստոնյաներ